# **מועצה מקומית אעבלין**

# **צו ארנונה כללית לשנת ‏ 2017**

## פרק 1

**כללי :**

בתוקף סמכותה מחוק ההסדרים במשק המדינה (תיקוני חקיקה להגשת יעדי התקציב ) התשנ"ג 1992 החליטה המועצה המקומית אעבלין בישיבתה לא מן המניין מס' מיום

להטיל בתחום שיפוטה לשנת הכספים 2017 לתקופה **( 31.12.2017- - 1.1.2017** ) ארנונה כללית על בניינים קרקעות תפוסות ואדמות חקלאיות כמפורט להלן .

## פרק 2

* 1. כל שיעורי הארנונה מוטלים עבור כל שנת המס .
	2. כל שטח שיפוט המועצה הינו תעריף אחד .
	3. כל סוגי הבנייה הנם סוג בנייה אחד , אלא אם יש הגדרה נפרדת .
	4. **בניין** : כל מבנה בתחום המועצה או חלק ממנו העשוי מכל חומר שהוא לרבות אבן , בלוקים , עץ , אסבסט , פח , לבד וכו' .
	5. **"קרקע תפוסה"** : שטח קרקע בלתי מקורה , מוחזק יחד עם הבניין ועיקר שימושו עם הבניין וכן שטח קרקע בלתי מקורה המוחזק שלא יחד עם הבניין והמשמש לכל מטרה שהיא למעט קרקע חקלאית .
	6. **אדמה חקלאית** : כל קרקע בתחום שיפוט המועצה שאינה בניין והמשמשת למעט , למשתלה , משק בעלי חיים , לגידול תוצרת חקלאית וכל שימוש חקלאי אחר .
	7. **מתקנים** : כל מתקן המשמש לחשמל , אנרגיה , גז , מים , תקשורת , חלוקת דואר , מתקני שאיבה בריכות , בארות , מיכלים , תחנות אוטובוס , מוניות , מרכזיות טלפון (כולל שטח הקרקע שבשימוש ) ובריכות ו/או תעלות טיהור מי שופכין של ביוב .
	8. כל מחזיק ישלם ארנונה כללית עבור כל מ"ר בבניין וכן עבור כל מ"ר קרקע בהם הוא מחזיק בהתאם למפורט בצו מיסים זה .
	9. מחזיק או בעל רשאים להגיש עירעור על גודל הנכס או מהות החיוב תוך 90 יום מתאריך תחילת החיוב .
	10. התעריפים הרשומים בצו זה הינם לשנה קלנדרית כאשר תחילת החיוב **1.1.2017 .**
	11. נעשה אדם מחזיקו של נכס לאחר ה-1 בינואר , יחוייב באופן יחסי למספר החודשים בהם החזיק בנכס .
	12. מחזיק שהחזיק בנכס 15 ימים או יותר באותו חודש , יחוייב עבור חודש מלא .
	13. **קונסטרוקציה** : מתקן או עמוד המשמש לחברת טלפון סילולארית – כולל שטח הקרקע בשימוש .
	14. מוסדות וכל נכס הפטור מארנונה על פי חוק או תקנה ישלם 1/3 משיעור הארנונה שהיה חל עליו אלמלא האמור בהשתתפות כהוצאות פינוי אשפה .

## בניינים המשמשים למגורים

## הגדרות

בניין : כל מבנה שהוא בנוי אבן ובין שהוא בנוי בטון , טיט , מתכת כלשהיא , עץ או כל חומר

 אחר לרבות:

1. כל חלק של מבנה כאמור לעיל וכל דבר המחובר לו חיבור של קבע .
2. דירה .
3. חדר לפי העניין .

 הכל לפי העניין .

גובה : המרחק האנכי בין המפלס העליון של רצפה לבין המפלס התחתון של תקרה (תקרה

 למעט תקרת משנה).

דירה: מערכת חדרים בעלת כניסה נפרדת המשמשת למגורי אדם , לרבות חדרי

 מגורים , פרוזודורים , חדר אולם כניסה , מרפסות מקורות , חדרי שירות ,

 בנייני עזר ויחידת דיור בבית אבות.

חדר מגורים: חדר המשמש למגורים , למעט חדרי שירות ובנייני עזר .

חדר שירות : כל אחד מאלה : מטבח , חדר אמבטיה /מקלחת , בית שימוש , מזווה , אדר ארונות ,

 חדר הסקה מרכזית , מרתף וכיוצא באלה .

מחזיק : כל אדם המחזיק בנכס למעשה כבעל או כשוכר או בכל אופן אחר, לרבות המדינה , ולרבות

 כל אדם או תאגיד שנקבע לגביו בחיקוק כלשוא כי דינו כדין המדינה לעניין תשלום

 מיסים , אגרות היטלים ארנונה ותשלומי חובה אחרים

מחזיק פטור : כל מחזיק בנכס אשר פטור מארנונה כללית על פי פקודות מיסי הממשלה (פיטורין) 1938

מארנונה חייב מיסי הוצאת אשפה בשיעור 1/3 מסכום הארנונה הכללית שהיה חייב לשלם אלמלא

 הפטור.

מרתף : בניין שלפחות מחצית גובהם של כל קירותיו נמצאים מתחת למפלס פני הקרקע המקיפה

 אותו .

## שיטת המדידה

1. יחידת שטח פירושה כל מטר רבוע ( מ"ר ) חלק מ- מ"ר העולה על 0.5 מ"ר יחשב כמטר רבוע שלם .
2. בשטח הבניין יימדד כל השטח מקיר אל קיר , לרבות קירות חיצוניים ופנימיים , כולל חדרי מגורים , חדרי שירות , בנייני עזר , כניסות , פינות אוכל , פרוזדורים , מדרגות פנימיות , הול מרפסות , לרבות מרפסות מקורות , חדרי כניסה , כל שטח מקורה אחר , למעט מחסנים .
3. לצורך סיווג הבניין ייכלל בשטחו כל בניין בין שהוא צמוד ובין שאינו צמוד לבניין והמשמש את יחידת הדיור .
4. בבניין שבו שטחים השייכים לסוגי בניין שונים , בהתאם להגדרות , תחושב הארנונה הכללית לכל שטח בהתאם לסוגו .
5. מבנה המשמש אך ורק כמקלט תקני לפי אישור שלטונות הג"א , לא יחוייב בארנונה כללית ולא יפורט ברשימות הארנונה .
6. חדר מדרגות : בבניין משותף - שטח משותף (מחושב כחלק מהדירה) ומחולק באופן שווה לכל דיירי הבניין בבית פרטי – מחוייב מלא בכל הקומות .
7. קומת עמודים – בבית פרטי ובבניין משותף – אינה מחוייבת (רק לובי סגור בקירות יחוייב ). בבית פרטי אם קיים ריצוף בקומת העמודים – הקומה תחוייב .
8. ממ"ד – יחוייב ויצורף לשטח הדירה במידה ושטחו מעל 5 מ"ר .

מקלט – מקלטים מאושרים בהיתר אינם מחוייבים , באם השימוש במקלט הוא אחר כגון : מועדון בתשלום , מחסן המוחזק ע"י דייר מסויים מכלל הדיירים בבניין – אז מחוייב ע"פ שימושו

**שיעורי הארנונה :**

|  |  |  |  |  |
| --- | --- | --- | --- | --- |
| **סעיף** |  | **סוג נכס** | **2016 מ"ר/ש"ח** | **2017****מ"ר/ש"ח** |
| **2.1** | **מבני מגורים** |   |   |   |
| 2.1.1 | בניינים המשמשים למגורים | 100 | 35.13 | 35.76 |
| 2.1.2 | מחסנים למגורים | 101 | 2.22 | 2.26 |
| 2.1.3 | בתי אבות | 102 |  35.13 | 35.76 |
| 2.2 | גידול בעלי חיים |   |   |   |
| 2.2.1 | בניינים המשמשים לגידול כבשים או בעלי חיים אחרים | 201 | 31.69 | 32.25 |
| **2.3** | **משרדים ,שירותים ומסחר** |   |   |   |
| 2.3.1 | חנות מכולת  | 300 | 68.34 | 69.55 |
| 2.3.2 | מחסנים המשמשים לעסק | 301 | 9.69 | 9.87 |
| 2.3.3 | אלומות חתונה , בניינים  | 303 | 68.34 | 69.55 |
| 23.4 | דוכן ירקות | 304 | 68.34 | 69.55 |
| 2.3.5 | בתי קפה ומסעדות וקיוסקים | 305 | 68.34 | 69.55 |
| 2.3.6 | משרדים  | 306 | 68.34 | 69.55 |
| 23.7 | מוסדות ציבור ומשטרה | 307 | 68.34 | 69.55 |
| 23.8 | מרפאות ובתי עסק | 308 | 68.34 | 69.55 |
| 2.3.9 | פנמיות לילדים במצוקה | 309 | 68.34 | 69.55 |
| 2.3.10 | תחנות דלק-שטחים פתוחים ומקורים | 310 | 68.34 | 69.55 |
| 23.11 | מוסכים ופנצ'ריות | 311 | 68.34 | 69.55 |
| 2.3.12 | סטונאות ירקות ורשתות שיווק | 312 | 68.34 | 69.55 |
| 2.3.13 | מתקני בזק וטלפון וחשמל וכבלים תחנות טרנספורמציה | 313 | 172.26 | 175.31 |
| 2.3.14 | מאפיות | 314 | 68.34 | 69.55 |
| 2.3.15 | מתקני גז ו/או בלונים בין היתר בניינים או קרקע המשמשת לאחסון גז ו/או בלונים | 315 | 172.26 | 175.31 |
| 2.3.16 | בניינים המשמשים לעסקים אחרים , מתפרות וכו | 316 | 68.34 | 69.55 |
| 2.3.17 | בניין / מתקן ו/או קונסטרוקציה לחברת טלפון סולילארית  | 317 | 172.26 | 175.31 |
| 2.3.18 | מוסדות השכלה , בתי ספר פרטיים , הכשרה מקצועית , מכללות וכיתות לימוד | 319 | 85.24 | 86.75 |
| 2.3.21 | גני ילדים פרטיים | 322 | 85.24 | 86.75 |
| 2.3.22 | מתקנים ובריכות לשפכים מי ביוב או שטיפה | 323 | 53.95 | 54.91 |
| **2.4** | **בנקים**  |  |  |  |
| 2.4.1 | בניין המשמש לבנקים | 302 | 701.43 | 713.85 |
| **2.5** | **תעשייה ומלאכה** |  |  |  |
| 2.5.1 | בניינים המשמשים למלאכה | 402 | 48.35  | 49.21 |
| **2.6** | **אדמה חקלאית** |  |  |  |
| 2.6.1 | קרקעות המשמשות לחקלאות (לדונם או חלק ממנו (בעל) | 600 | 6.76 | 6.88 |
| 2.6.2 | קרקעות המשמשות לחקלאות (לדונם או חלק ממנו (למטעים) | 601 | 9.14 | 9.31 |
| **2.6.3** | **קרקעות המשמשות לחקלאות למ"ר מזבלה** | 602 | 9.59 |  9.76 |
| 2.6.4 | קרקעות המשמשות לחקלאות לדונם או חלק ממנו שלחין | 603 | 27.28 | 27.77 |
| **2.7** | **קרקע תפוסה למ"ר**  |  |  |  |
| 2.7.1 | קרקעות תפוסות המשמשות לתחנות טרנספורמציה מימסר או כח | 701 | 6.28 | 6.40 |
| **2.7.2** | **קרקע תפוסה המשמשת למזבלה** | 704 |  0.54 |  0.55 |
| **2.7.3** | **שטח המשמש להטמנה,טיפול מיון ומחזור פסולת ו/או אשפה (אתר מזבלה)** | 702 |  9.59 | 9.76 |
| **2.7.4** | **קרקעות תפוסות באתר הטמנה פסולת ו/או אשפה (מזבלה)** | 703 | 0.54 | 0.55 |
| 2.7.5 | קרקעות תפוסות המשמשות לשירותים מסחר , תעשייה ותחנות דלק | 705 | 6.97 | 7.10 |
| 2.7.6 | קרקעות תפוסות המשמשות לאולמות חתונה ושטחים פתוחים | 706 | 17.39 | 17.70 |
| 2.7.7 | קרקעות תפוסות המשמשות לכל צורך אחר | 707 | 0.26 | 0.27 |
| **2.8** | **חניונים למ"ר** |  |  |  |
| 2.8.1 | קרקעות המשמשות לחניונים באולמות חתונה | 801 | 0.82 | 0.84 |
| 2.8.2 | קרקעות המשמשות חניונים בנכסים שהם עסקיים | 802 | 0.82 | 0.84 |
| **2.9** | **מבנה חקלאי למ"ר**  |  |  |  |
| 2.9.1 | בניינים המשמשים לחקלאות (בתי בד) | 318 | 44.05 | 44.83 |

### **מועדי תשלום**

2.1 המועד החוקי לתשלום הארנונה הינו  **31.1.2017**

* 1. על אף האמור בסעיף 2.1 מאפשרת המועצה לשלם את הארנונה ב-6 תשלומים צמודים מידי חודשיים

 החל ב- 1.1.2016, אי פרעון אחד התשלומים במועדו יגרור לכך כי מלוא החיוב השנתי שטרם

 שולם יעמוד בפיגור כשתאריך תחילתו הוא 31.1.2017 ואפשר לדרוש את פרעונו במלואו , כולל

 ריבית והצמדה החל מ – 31.1.2017

1. **הנחות**
* המשלם את מלוא החיוב עד סוף חודש ינואר יקבל הנחה בשיעור 2%
* המשלם את מלוא החיוב באמצעות הוראת קבע (הרשאה) לבנק או למקום העבודה יקבל הנחה בשיעור 2%
* הנחות לזכאים ינתנו בהתאם לתקנות שפורסמו בק"ת 5503 מיום 25/2/93 ותיקוניו בהתאם לאישור המועצה .
* בקשה להנחה ניתן להגיש עד 30.6.2017

 ב ב ר כ ה

**מאמון אלשייח אחמד**

**ראש המועצה המקומית אעבלין**